Mejzi Ludotempo - traduko de "Maisy Playtime" farita de Jacob Nordfalk kaj Navaraj Budha, Nepalo
Dankon al Bart Demeyere, Edmund Grimley Evans, Bert Schumann kaj Miĥail Povorin pro lingvaj rimarkoj.
Ni ege dankas ankaŭ pro la monkontribuo de KEK - Kopenhaga Esperanto Klubo, kiu ebligis la projekton.
-------- Ek ----------
Saluton, Mejzi. Ĉu vi venos por ludi kun Cirilo hodiaŭ ?
Saluton, Cirilo.
Mejzi veturas per sia triciklo, Cirilo.
Per kio vi veturos ?
Ha! Kompreneble per via pedalaŭto.
Kiu estas tiu, Mejzi ?
Ah! Estas Karlo sur sia biciklo.
Saluton, Karlo.
Ek, Cirilo.
Kaj jen Talula sur sia skutilo. Saluton, Talula.
Bone, ĉiuj, ek!
Ho, vidu! Jen Eduardo sur siaj rulŝuoj.
Saluton, Eduardo.
Ĉu vi bezonas etan puŝon, Eduardo ?
Preta, Eduardo ?
1 2 3 Ek!
Tio estas kruta monteto, Karlo.
Tre bone, Karlo.
Kaj Talula.
Kaj Cirilo.
Ho, ne! Eduardo haltis denove.
Li ne povas ruliĝi supren.
Mi pensas, ke li bezonas plian puŝon, Mejzi.
Venu, ĉiuj. Eduardo bezonas puŝon.
Hura, Eduardo! Vi moviĝas tre rapide nun.
Kio okazis, Eduardo ? Kial vi haltas ?
Haltu, ĉiuj! Estas io antaŭe!
Ah! Kelkaj ranoj transiras la vojon.
Bone, ĉiuj.
Ek, ek, ek!
Ekiru do, Eduardo.
Ĝis, Mejzi! Kaj ĝuu vian veturadon.
-------- Teniso --------
Saluton, Talula.
Ĉu vi venis por ludi kun Mejzi hodiaŭ ?
Saluton, Mejzi.
Kiu estis ĉe la pordo ?
Estis Talula.
Ĉu vi volas ludi tenison, Mejzi ?
Nun, kie vi metis vian tenis-rakedon, Mejzi ?
Tio ne estas ĝi; tio estas saltoŝnuro.
Tio ne estas ĝi; tio estas ombrelo.
Jen ĝi, Mejzi. Tio estas via tenis-rakedo.
Mejzi estas preta nun, Talula.
Hup!
Vi komencu, Mejzi.
Ek do.
Ha! Tio estis alta pilko, Mejzi.
Tio estas pli bona.
Ha ha! Bona provo, Mejzi.
Ha! Kiu estas tiu ?
Ha! Tio estas Eduardo. Ankaŭ li venis por ludi tenison.
Nun Eduardo povas rebati la altajn pilkojn, kaj vi povas rebati la malaltajn pilkojn.
Ĉiuj pretiĝu.
Jen por vi, Talula.
Jen alta pilko, Eduardo.
Hup!
Ho!
Saluton, Karlo. Ĉu ankaŭ vi venis por ludi tenison ?
Nun vi povas rebati la altajn pilkojn, kaj Mejzi povas rebati la malaltajn pilkojn.
Malalta, alta, alta, malalta, alta.
Bonega bato, Talula! Ĝuste tra la mezo.
Dankon, Karlo.
Talula kaj Eduardo, vi gajnas.
Hej, Mejzi kaj Karlo.
Hup!
Ho, ne! Denove, Karlo.
Malalta, malalta, alta, malalta, malalta, alta.
Ha ha ha!
Ĝis revido, ĉiuj.
Ĝuu vian tenis-ludon.
------------ Saltado --------------
Saluton, rano.
Saluton, Mejzi.
Ĉu vi estas eta rano hodiaŭ, Mejzi ?
Ha! Vidu, kiom alte la rano povas salti.
Saluton, Karlo.
Vidu! Mejzi saltas.
Ĉu ankaŭ vi povas salti, Karlo ?
Ho! Vidu Karlon!
Li povas salteti per unu piedo.
Kaj nun vidu Mejzin. Ankaŭ ŝi saltetas per unu piedo.
Estu singarda, Karlo; vi havos kapturniĝon.
Eble vi sidu iomete.
Ho! Saluton denove, rano.
Ĉu vi povas elpensi ludindan salto-ludon, Mejzi ?
Jes ja, vi povas salti kvadratojn kune.
Ha! Rano, ĉu ankaŭ vi volas ludi ?
Ek do, Mejzi.
Jes, vi bone faras, rano.
Tre bone, Mejzi.
Jes ja, tute ĝuste, rano.
Ĉu vi provos denove, Mejzi ?
Ĉu ankaŭ vi povas salteti, Karlo ?
Ho! Estu singarda. Ne paŝu sur linion.
Hup, vi paŝis sur linion!
Estas la vico de Karlo nun.
Bonŝancon, Karlo!
Ho! Gardu vin! Estas malfacile, ĉu ne ?
Bone, Mejzi; nun ne paŝu sur linioj.
Hop! Hop! Hop! Hop!
Karlo, vi devas atendi, ĝis Mejzi revenos.
Ho! Tio estas bonega, Mejzi kaj Karlo.
Nu, ĉu vi povas ankaŭ salti reen ?
Ha! Estu singardaj!
Vi estas preskaŭ ĉe la fino.
Hura! Vi sukcesis, Karlo.
Ĝis revido, Karlo. Ĝis revido, Mejzi. Ĝis revido, rano.
---------- Puzlo ---------
Saluton, Mejzi.
Ĉu tio estas nova ŝelkopantalono ? Ĝi estas tre eleganta.
Ho! Kie estas viaj piedoj ?
Eble vi faldu la malsupron de la krurumoj por ne stumbli.
Tio estas pli bona.
Nun, kion vi faros hodiaŭ, Mejzi ?
Kio estas tio, Mejzi ?
Ho! Ĝi estas skatolo.
Kio estas en la skatolo, Mejzi ?
Ho! Bonege! Tio estas puzlo.
Ho, ne! Kelkaj pecoj falis sur la plankon.
Kaj vi ja bezonos ĉiujn pecojn, Mejzi.
Tiel estas pli bone.
Nu ... kio ĝi verŝajne estos, Mejzi ?
Ho! Ĉu tio estas nubo, Mejzi ?
Jen rado.
Kaj jen du aliaj radoj.
Kio ĝi povas esti ?
Ho! Kiu estas tiu ?
Estas Karlo. Saluton, Karlo!
Ĉu la nova ŝelkopantalono de Mejzi plaĉas al vi ?
Mejzi kunmetas puzlon, Karlo.
Ĉu vi volas helpi ŝin ?
Kiun pecon vi nun bezonas ?
Ne, ne tiun.
Jes ja, tio estas ĝusta. Bone farite, Karlo.
Tre bone.
Ĉu vi nun povas diveni, kio ĝi estas ?
Rigardu! Ĝi estas trajno.
Hura!
Ho, ne! Ĉu peco mankas ?
Kie ĝi povas esti ?
Ĉu ĝi ankoraŭ restas en la skatolo ?
Ne.
Eble ĝi falis sur la plankon. Ĉu ĝi estas sub la tablo ?
Ho, Karlo! Tio ne estas la peco, kiu mankas. Tio estas ludaŭto.
Eh, kie povas esti tiu peco ?
Ne, ĝi ankaŭ nun ne estas sub la tablo, Mejzi.
Kion vi vidas, Karlo ? Ĉu vi vidas la pecon, kiu mankas ?
Ho! Ĝi estas tie. Ĝi kaptiĝis en la faldaĵo de via nova ŝelkopantalono, Mejzi.
Hura! Bone farite. Estas zebro en la trajno.
Vi finis la puzlon.
Ĝis, Karlo! Ĝis, Mejzi!
-------- Rajdado ---------
Saluton, Mejzi.
Ha! Vi ludas ŝafosaltadon hodiaŭ.
Saluton, Talula.
Ho! Saluton, Cirilo.
Nun estas via vico, Mejzi.
Ha ha ha! La vosto de Cirilo tiklas.
Estas via vico nun, Talula.
Jes, tre tiklas.
Ho! Vidu! Mejzi portas Talulan surdorse.
Tio estis amuza. Ha ha ha!
Do, nun ankaŭ Cirilo volas rajdi.
Ho! Mi pensas, ke Mejzi perdis la spiron.
Kial vi ne rajdigas Mejzin, Cirilo ?
Ho! Jen Karlo. Saluton, Karlo.
Ha ha ha! Mi pensas, ke Talula volas, ke vi rajdigu ŝin, Karlo.
Venu, ĉiuj.
Hura! Nun vi ĉiuj perdis la spiron.
Nun Cirilo rajdu sur ies dorso, Mejzi.
Ho ve! Ankaŭ Karlo ŝatus rajdi.
Mi pensas, ke Karlo estas tro peza por vi, Talula.
Ha ha ha! Nekredeble.
Venu, Mejzi. Ĉu vi povas levi Karlon ?
Hup! Estu singarda! Hup!
Kompatinda Karlo.
Kiu estas sufiĉe granda por porti Karlon surdorse ?
Kompreneble! Eduardo povas rajdigi Karlon.
Hura! Rigardu Karlon.
Tio aspektas amuze.
Venu, ĉiuj! Grimpu supren!
Hoj! Rigardu Eduardon. Li estas tiel granda, ke li povas porti vin ĉiujn surdorse.
Ĝuu la rajdadon, ĉiuj. Ĝis!
---------- Kaŝludo ----------
Saluton, ĉiuj.
Kion vi faras ?
Ho! Kie estas Mejzi ?
Ĉu ŝi estas sub la tablo ?
Ha ha, Mejzi. Mi vidas vin. Vi estas malantaŭ la sofo.
Ho! Pardonu! Vi ludas.
Ha ha ha! Talula trovis vin, Mejzi.
Ha! Mi scias! Vi ludas la kaŝludon 'Sardinoj'.
Nun ankaŭ Eduardo trovis vin.
Kaj Eduardo nun kaŝu sin malantaŭ la sofo kun vi.
Ĉu vi scias, kie ĉiuj sin kaŝis, Karlo ?
Ha ha ha! Jes, ĝuste.
Hura! Bone farite, Karlo.
Nun estas Talula, kiu kaŝu sin.
Ne ŝtelrigardu, Karlo.
Rapide, Talula. Ili venas.
Ŝŝ! Iu supreniras laŭ la ŝtuparo.
Ho! Bone farite, Mejzi. Nun kaŝu vin rapide en la banujo kun Talula.
Jen ili venas.
Ah, Karlo trovis Mejzin kaj Talulan. Hura!
Rapide, kaŝu vin; Eduardo venas.
Ha ha ha! Bone farite, Eduardo.
Nun estas via vico kaŝi vin, Eduardo. Ekiru vi.
Ĉu vi kaŝos vin malsupre ?
Ne, eble tamen ne!
Do, kie Eduardo povas esti ?
Ĉu vi aŭdis bruon, Mejzi ?
Ĉu vi vidas Eduardon, Mejzi ?
Ho! Mi scivolas, kie li povas esti.
Ĉu li estas malantaŭ la kurteno ?
Ne.
Ĉu li estas sub la lito ?
Ne.
Do, mi supozas, ke li ne estas en la dormoĉambro.
Ho! Tie li estas, en la lito.
Ha ha! Bone vi faris, Eduardo.
Adiaŭ, ĉiuj!
--------- Saltopilko ---------
Saluton, Mejzi.
Ho! Kiu sonorigas ĉe la pordo ?
Kiel strange!
Kiu povas esti ?
Ho! Estas pilko.
Tre resaltema pilko.
Ha ha! Estas Cirilo. Saluton, Cirilo.
Jen via saltopilko.
Ho, Cirilo, via saltopilko povas salti tre alte.
Kiel amuze!
Kion vi faros nun, Mejzi ?
Ho! Ha ha! Vi saltigadas la pilkon malsupren laŭ la ŝtuparo.
Ha ha ha! Ankaŭ Cirilo volas provi nun.
Ho! Saluton, Talula.
Hup!
Ho ne. Kien nun iris la pilko ?
Ho! Jen ĝi.
La pilko ja ne resaltas de la sablo, Talula.
La sablo estas tro mola.
Jes, tiel estas pli bone.
Ĉu vi povas kapti ĝin ?
Ho ho! Estu singarda.
Ha ha! Tre brave, Talula!
Ho! Estu singarda, Talula.
Ne perdu la saltopilkon de Cirilo.
Ho, ne! Ĝi flugis super la tegmenton.
Kaj venas malsupren tra la pluvtubo.
Jen ĝi.
Ho, Talula!
Ha ha!
Ĉi-foje ĝi ne revenas tra la pluvtubo.
Mi pensas, ke la pilko fiksiĝis, Talula.
Kion vi nun faros ?
Ho! Rigardu la birdon. Ĝi puŝas la pilkon antaŭen.
Nun ĝi venas.
Hura! Bone farite, birdo. Multajn dankojn.
Ĝis revido, ĉiuj!
----- Sekvu la gvidanton -----
Saluton, Mejzi. Saluton, Talula.
Ho! Kiu estas tiu ?
Saluton, anasoj.
Ho! Ĝis, anasoj.
Venu, anasido. Vi devas sekvi viajn gepatrojn.
Kion vi faras, Mejzi ?
Ĉu vi ludas "Sekvu la gvidanton" ?
Uiii! Glitu malsupren laŭ la glitejo.
Kaj denove.
Uiii!
Mi pensas, ke Talula volas esti la gvidanto nun, Mejzi.
Saltu kiel Talula.
Sidu sur la benko, kiel Talula.
Saltetu per unu piedo, kiel Talula.
Ho! Kiu estas tiu ?
Estas Eduardo. Saluton, Eduardo.
Ĉu ankaŭ vi volas ludi "Sekvu la gvidanton", Eduardo ?
Talula estas la gvidanto.
Saltu per unu piedo, kiel Talula.
Do bone, du piedoj por vi, Eduardo.
Radsaltu, kiel Talula.
Ho! Mi pensas, ke tio eble estas iom malfacila por Eduardo.
Hura! Bone farite.
Mi pensas, ke Eduardo volas esti gvidanto nun.
Sidiĝu sur la teron.
Svingu la piedojn en la aero.
Trumpetu kiel Eduardo.
Ha ha, ne estas facile trumpeti kiel elefanto.
Ho! Kien Mejzi nun iras ?
Ah ha! Kia bona ideo, Mejzi!
Nun vi ĉiuj povas trumpeti kiel Eduardo. Ĝis revido, ĉiuj!
------- Kanguruo ------
Saluton, Mejzi.
Saluton, pando.
Kion vi faros hodiaŭ, Mejzi ?
Kio estis tio, Mejzi ?
Ĝi estis tro granda por esti kuniklo.
Ah! Ĝi estas kanguruo!
Saluton, kanguruo! Kaj estas kanguruido en ĝia ventropoŝo.
Saluton, kanguruido.
Saluton! Saluton! Saluton!
Saluton, pando! Saluton! Saluton! Saluton!
Mi pensas, ke ŝi volas ludi.
Ho, ne. Kien iris la kanguruido nun ?
Ha ha ha! La kanguruido kaŝis sin, Mejzi.
Kie vi kaŝos vin, Mejzi ?
Ha! Ĝi trovis vin, Mejzi.
Ĉu ankaŭ vi volas esti kanguruo, Mejzi ?
Hop, hop, hop.
Ha ha ha! La kanguruido saltas supren laŭ la glitejo.
Jen vi faris ĝuste, kanguruido. Vi devas grimpi per la ŝtupetaro.
Ha! La kanguruido volas nun iri sur la balancilon.
Ĉu ankaŭ vi iros sur la balancilon, Mejzi ?
Supren, supren, supren, kaj ree malsupren.
Bone farite, ambaŭ.
Ha ha! Kiel amuze!
Mi pensas, ke la kanguruido laciĝis post tiom da ludado.
Ĉu ankaŭ la pando estas laca ?
Ha ha! Tio estis lerta, Mejzi. Vi metis la pandon en vian ventropoŝon.
Ĝis revido, kanguruoj.
Ĝis, Mejzi! Ĝis, pando!
--------- Muzikgrupo ----------
Saluton, ĉiuj.
Ho! Kio estas tiu sono, Mejzi ?
Kiom da bruo!
Ho! Talula ludas tamburon.
Ha ha! Kiel amuze!
Tre bone, Talula.
Ho! Bonege! Vi havas trumpeton, Mejzi!
Ankaŭ tio estis bona, Mejzi.
Cirilo, kiun muzikilon vi ludos ?
Nu, saksofonon!
Bonege, Cirilo! Tre bele.
Ha! Kiun muzikilon vi havas, Karlo ?
Ho! Kontrabason.
Bonege! Nun vi havas veran muzikgrupon, Mejzi.
Ho! Saluton, Eduardo. Kion vi ludos ?
Ĉu vi volas ludi la trumpeton de Mejzi ?
Nun, kion vi do ludos, Mejzi ?
Tio estas bona ideo. Vi povas ludi vian gitaron.
Bona ritmo, Mejzi.
Kio okazis, Eduardo ? Ĉu vi ne emas ludi trumpeton ?
Ĉu vi preferas la gitaron de Mejzi ?
Ne.
Ĉu la saksofonon de Cirilo ?
Ne.
Ĉu la tamburon de Talula ?
Ne, bone, bone.
Ha! Ĉu la kontrabason de Karlo ?
Ne.
Ho ve!
Kion Mejzi havas ?
Ho! Estas ksilofono.
Ha! Jen kion Eduardo vere volis ludi.
Do pretiĝu, ĉiuj!
Kaj 1 kaj 2, kaj 1 2 3 4 ...
Ĝis, Mejzi!
Ĝis revido al la muzikgrupo de Mejzi!